אבי בלום

אבי בלום עם [[בנימין נתניהו, ינואר 2010]]
אברהם (אבי) בלום (נולד בי"ח בתשרי ה'תשל"ט, 18 באוקטובר 1978) הוא עיתונאי, פובליציסט ועורך דין ישראלי-חרדי, שימש בין 2006–2019 פרשן מדיני-פוליטי של רשת קו עיתונות דתית, וכיום פרשן פוליטי בשבועון החרדי משפחה ומגיש את התוכנית "שחור לבן" בערוץ כנסת. שותף במשרד עורכי הדין נבו קידר בלום ושות'.

==ביוגרפיה==
בלום נולד ברחובות, בוגר ישיבת אור ישראל בפתח תקווה. את דרכו בתקשורת החל בכתיבת תחקירים ומאמרי דעה באתר בחדרי חרדים. בשנת 2007 החל לכתוב את הטור הפובליציסטי "בית ספר לפוליטיקה" ברשת קו עיתונות דתית ובאתר "כל הזמן". בשנת 2011 החל להגיש עם הפרשן והעיתונאי יעקב ריבלין תוכנית מגזין שבועית בשם "פילפוליטיקה", ברדיו קול ברמה, והחל מ-2017 עברו שניהם לשדר את התוכנית ברדיו קול חי. בלום מרצה לתקשורת בבית הספר כותרת.

בלום סיים בהצטיינות תואר ראשון במשפטים בקריה האקדמית אונו, והיה שם מצטיין הדיקן. לאחר מכן המשיך במסלול ישיר לדוקטורט באוניברסיטה העברית. ב-2017 הצטרף כשותף למשרד עורכי הדין נבו קידר בלום ושות'.

החל מיולי 2019 מגיש את התוכנית "שחור לבן" בערוץ כנסת, המשודרת גם בכאן 11, ביחד עם משה גלסנר. באוקטובר 2019 פרש מ'קו עיתונות' ועבר לעיתון 'משפחה'. החל מיוני 2022 מפרסם טור פובליציסטי שבועי גם ב׳מגזין משפחה׳ באנגלית המופץ באירופה ובארה״ב.

מתגורר ברחובות, נשוי לנועה, אב לארבעה וסב לנכדה.

==פעילות והשפעה תקשורתית==
בלום הצטרף למסעות מדיניים של ראש הממשלה בנימין נתניהו, בהם ביקור נתניהו אצל נשיא ארצות הברית, דונלד טראמפ לרגל פרסום תוכנית המאה
<ref></ref> והתארח אצל יו"ר הרשות הפלסטינית, אבו מאזן במוקטעה ברמאללה.

כפובליציסט מתח ביקורת כנגד כפיית הפרדה בין גברים לנשים בקווי המהדרין ונגד הלבנת פנים של נוסעות בטיסות אל על. בפרשות עבודות הרכבת, מרכולי השבת ועוד קרא לחברי הכנסת החרדים להימנע מכפייה ולהכיר בכך שאינם חיים במדינת הלכה.

בסקרים שנערכו בין גולשי האתרים החרדיים כיכר השבת ובחדרי חרדים, נבחר בלום כאחד משלושת העיתונאים המשפיעים במגזר החרדי. בספטמבר 2018 ציינו המגזין "שעה טובה" כאחד מחמישים האישים בעלי ההשפעה על עתיד המגזר החרדי. בנובמבר 2021 דורג באתר חרדים10 בפרויקט ״הנבחרת: 25 העיתונאים המשפיעים בתקשורת החרדית״.

==פעילות משפטית וחברתית==
בלום הוא שותף במשרד עורכי הדין נבו קידר בלום ושות', ומתמקד בליטיגציה ומשפט מסחרי. היה מעורב בהליכי פירוק והבראה של עמותות אַגוּ"ח, צא"ח, ישיבת עץ חיים, "הועד העולמי" ובגיבוש מתווה ראשי הישיבות הגדולות מול משרד הבריאות במשבר הקורונה.

במסגרת השירות האזרחי סייע בלום בהקמת מערך סיוע לנוער במצוקה, ובין השנים 2009–2017 היה מנהל התוכנית הלאומית לילדים ולנוער בסיכון ("תוכנית שמיד").

==קישורים חיצוניים==

==== מאמרים ====
*[http://www.kikarhashabat.co.il/author.php?id=188 מאמריו של אבי בלום] באתר כיכר השבת
*[http://www.bhol.co.il/categories/1168/169191 מאמריו של אבי בלום] באתר בחדרי חרדים
*[http://www.kolhazman.co.il/category/דעות/אבי-בלום טוריו של אבי בלום] באתר "כל הזמן"

==== תוכניות רדיו ====
*[https://web.archive.org/web/20120622143254/http://www.kol-barama.co.il/prog/פילפוליטיקה-2/ דף הבית של התוכנית "פילפוליטיקה"] (2011–2017) באתר רדיו קול ברמה
*[http://www.93fm.co.il/radio/program/פלפוליטיקה/ דף הבית של התוכנית "פילפוליטיקה"] באתר רדיו קול חי

==== ביקורת ====
*שמעון מירוני, [http://www.bhol.co.il/news/69425 הפלפל, אבי בלום], באתר בחדרי חרדים, 25 בספטמבר 2008

== הערות שוליים ==

קטגוריה:חרדים ישראלים
קטגוריה:עיתונאים חרדים ישראלים
קטגוריה:עורכי דין ישראלים
קטגוריה:פרשנים פוליטיים ישראלים
קטגוריה:סגל רדיו קול ברמה
קטגוריה:בוגרי ישיבת אור ישראל
קטגוריה:סגל רדיו קול חי
קטגוריה:מגישים בערוץ כנסת
קטגוריה:סגל משפחה
קטגוריה:בוגרי הקריה האקדמית אונו: משפטים
קטגוריה:ישראלים שנולדו ב-1978